## El Museu de les Ciències acull la conferència ‘Invisibles en el cosmos… i invisibles en la ciència’

*** La investigadora Olga Mena aborda la invisibilitat de la matèria i energia fosca, així com de les astrònomes que han estudiat l’univers sense ser reconegudes**

El Museu de les Ciències acull dijous que ve, 20 de novembre, la conferència ‘Invisibles en el cosmos… i invisibles en la ciència’ a càrrec de la investigadora de l’Institut de Física Corpuscular (IFIC CSIC-UV) Olga Mena. L’activitat serà d’accés lliure fins a completar aforament i tindrà lloc en l’Auditori Santiago Grisolía a partir de les 19:00 hores.

La conferència abordarà la idea de la invisibilitat des d’una doble perspectiva. D’una banda, la de la matèria i energia fosca de l’univers i, d’altra banda, la de nombroses astrònomes que han sigut ignorades al llarg de la història de la ciència.

Un dels grans misteris de la física moderna és la matèria i l’energia fosca. Les dos substàncies són invisibles però podem saber que estan ací per les petjades que deixen en l’univers i que són estudiades pels astrònoms.

En la seua conferència, parlarà sobre com la comunitat científica investiga la naturalesa d’esta ‘majoria invisible’ del nostre cosmos i els avanços que s’aconseguixen. Especialment, abordarà l’altra invisibilitat: la de les dones astrònomes que han investigat este camp però que no han sigut reconegudes en el seu treball de la mateixa manera que els seus companys.

Olga Mena reconeixerà així el llegat de científiques que van romandre també invisibles per a la història, a pesar que el seu treball va ser clau per a comprendre l’univers.

L’accés serà lliure fins a completar aforament i també es podrà seguir a través del canal de YouTube de la Ciutat de les Arts i les Ciències. La conferència s’inscriu en les XVII Jornades del Centre Nacional de Física de Partícules, Astropartícules i Nuclear, que tenen lloc a València esta setmana.

Fecha: 19/11/2025